**Προς Σύλλογο Εργαζομένων Νοσοκομείου Παίδων Πεντέλης**

Αγαπητοί φίλοι εργαζόμενοι,

Η απόφαση της κυβέρνησης να μετατρέψει το νοσοκομείο Παίδων Πεντέλης, τούτη τη δύσκολη ώρα, σε εμβολιαστικό κέντρο, αναγκάζοντας τις ήδη οικονομικά επιβαρυμένες οικογένειες να απευθύνονται σε ιδιωτικά νοσοκομεία ή να συνωστίζονται στα δύο υποστελεχωμένα παιδιατρικά νοσοκομεία της Αθήνας, είναι εγκληματική για την υγεία των παιδιών.

Το νοσοκομείο Παίδων Πεντέλης πρέπει να συνεχίσει απρόσκοπτα τη λειτουργία του και να θεραπεύει τα παιδιά μας. Ως δήμαρχος Σαρωνικού θέλω μέσα από αυτή την επιστολή μου να εκφράσω τη συμπαράσταση μου στον αγώνα που κάνετε ώστε να παραμείνει το νοσοκομείο ανοιχτό και προσβάσιμο σε όλους. Στον αγώνα που δίνετε ώστε να μην μετατραπεί το νοσοκομείο σε εμβολιαστικό κέντρο και στερηθούν έτσι τις πολύτιμες υπηρεσίες σας τα παιδιά μας.

 Είναι η ώρα της συμπαράστασης και της αλληλεγγύης!

**Ο δήμαρχος Σαρωνικού**

**Πέτρος Φιλίππου**